CELEX: 32016R0056
Language: da
Date: 2016-01-19 00:00:00
Title: Kommissionens forordning (EU) 2016/56 af 19. januar 2016 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af ekstrakter af rosmarin (E 392) i smørbare fedtstoffer (EØS-relevant tekst)

20.1.2016   
            
            
               DA
            
            
               Den Europæiske Unions Tidende
            
            
               L 13/46
            
         KOMMISSIONENS FORORDNING (EU) 2016/56
   af 19. januar 2016
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af ekstrakter af rosmarin (E 392) i smørbare fedtstoffer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               Denne liste kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Den 18. april 2013 blev der indgivet en ansøgning om godkendelse af anvendelsen af ekstrakter af rosmarin (E 392) som antioxidant i smørbare fedtstoffer, dvs. i fødevarer i fødevarekategori 02.2.2 i bilag II til forordning (EF) nr. 1333/2008. Ansøgningen blev efterfølgende gjort tilgængelig for medlemsstaterne, jf. artikel 4 i forordning (EF) nr. 1331/2008.
            
         
               (4)
            
            
               Ifølge ansøgningen er anvendelsen af ekstrakter af rosmarin (E 392) påkrævet for at opretholde kvaliteten og stabiliteten af smørbare fedtstoffer med et fedtindhold på under 80 %, hvor indholdet af flerumættede fedtsyrer er højere end 15 % w/w af det samlede fedtsyreindhold, og/eller hvor indholdet af fiskeolie eller algeolie er højere end 2 % w/w af det samlede fedtsyreindhold, ved at beskytte dem mod ødelæggelse ved iltning.
            
         
               (5)
            
            
               Den 7. marts 2008 afgav Den Europæiske Fødevaresikkerhedsautoritet (i det følgende benævnt »autoriteten«) en udtalelse (3) om sikkerheden ved anvendelsen af ekstrakter af rosmarin som fødevaretilsætningsstof. Baseret på de sikkerhedsmargener, der blev afgrænset ved anvendelse af NOAEL'er (4) fra de forskellige undersøgelser, hvor NOAEL'erne generelt var den største testede dosis, og ud fra forsigtige skøn over eksponeringen via kosten blev det konkluderet, at anvendelsen af de ekstrakter af rosmarin, der er beskrevet i den videnskabelige udtalelse, ved de foreslåede anvendelser og anvendelsesniveauer ikke ville give anledning til sikkerhedsmæssige betænkeligheder. Anvendelsen af ekstrakter af rosmarin (E 392) i smørbare fedtstoffer var ikke omfattet af udtalelsen.
            
         
               (6)
            
            
               Den 7. maj 2015 afgav autoriteten en udtalelse (5) om udvidelse af anvendelsen af ekstrakter af rosmarin (E 392) i smørbare fedtstoffer. I vurderingen blev der taget hensyn til indtag af fedtemulsioner med et fedtindhold på under 80 %. Autoriteten konkluderede, at den foreslåede udvidelse af anvendelsen ikke ville ændre den skønnede eksponering for fødevaretilsætningsstoffet sammenlignet med de allerede godkendte tilladte anvendelser, og at konklusionerne i udtalelsen af 7. marts 2008 fortsat er gyldige.
            
         
               (7)
            
            
               Anvendelsen af ekstrakter af rosmarin (E 392) som antioxidant i smørbare fedtstoffer med et fedtindhold på under 80 %, omfattet af fødevarekategori 02.2.2 i bilag II til forordning (EF) nr. 1333/2008, bør derfor tillades.
            
         
               (8)
            
            
               Bilag II til forordning (EF) nr. 1333/2008 bør derfor ændres.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. januar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  EFSA Journal (2008) 721, 1-29.
   
      (4)  NOAEL (No Observed Adverse Effect Level) — dosis eller koncentration af et stof, der er testet, hvor ingen skadelige virkninger er konstateret.
   
      (5)  EFSA Journal 2015;13(5):4090.
   
      BILAG
      I del E i bilag II til forordning (EF) nr. 1333/2008, fødevarekategori 02.2.2, »Andre fedt- og olieemulsioner, herunder smørbare fedtstoffer, jf. Rådets forordning (EF) nr. 1234/2007, og flydende emulsioner«, foretages følgende ændringer:
      
                  a)
               
               
                  Følgende række indsættes efter rækken vedrørende fødevaretilsætningsstoffet E 385:
                  
                               
                           
                           
                              »E 392
                           
                           
                              Ekstrakter af rosmarin
                           
                           
                              100
                           
                           
                              (41) (46)
                           
                           
                              Kun til fedtemulsioner med et fedtindhold på under 80 %«
                           
                        
            
                  b)
               
               
                  Følgende fodnoter tilføjes efter fodnote 4:
                  
                               
                           
                           
                               
                           
                           
                              
                                          »(41):
                                       
                                       
                                          Udtrykt i forhold til fedtmængden
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Som summen af carnosol og carnosinsyre«